
Tot  henejicia  et  tanta  meosque  et  in  me  collata,  per~ 
pendenti,  scientiasque  Tuae,  et  virtutum  recordanti,  cui,  quam 
Tibi,  Amice,  hoscce  potius  primordia  sacrarem,  neque  mihi  indi¬ 
cat  memoria,  neque  quidem  ostendit  ratio.'— Gratissimi  ut  pignus 
animi,  quamprimum  ei  eheu  !  quam  levissimum,  precor,  bonus- 
que  et  lubens  accipias  ! 


GULIELMUS  FARRAR. 

Ah !  say  whence  comes  the  aetherial  flame, 
That  warms  this  mortal  shivVing  frame  ? 
Say,  can  Prometheus’  theft  inspire, 

Such  panting,  glowing,  living  fire  ? 

Say,  can  it  be  of  earthly  mood, 

This  vital  essence  of  our  blood  ? 

Or,  is  it  by  the  Immortal  giv’n,  * 

To  light  us  on  our  way  to  Heav’n  ? 

Go  bid  the  musing  Sage  disclose ! 

Enough  for  me — to  feel  it  as  it  flows. 

R.  W.  SCOTT. 

DISSERTATIO  INAUGURALIS 


hE 

CAUSIS  ANIMALIUM  CALORIS 

GENETRICIBUS 

QU.EDAM 

COMPLECTENS. 


XJnde  animantia  calefiant,  miraque  facultate 
teporis  conservandi  et  renovandi,  frigori  objec¬ 
ta,  polleant,  nusquam  et  nunquam  physici  non 
summa  ope  inquisiverunt.  Uti  vero  nullum  ar¬ 
gumentum,  ex  omnibus  quae  amplectitur  physio^ 
logia,  acerrima  ingenia  magis  saepiusve  exercuit, 
sic  quoque  nullum  omnino  magis  fefellit.  Vitae 
principium  subtile,  quodcunque  aut  qualecunque 

sit,  adhuc  sacro  Natura  texit  involucro :  illud  vero 
convenit,  hanc  “  aurae  divinae  particulam”  efficere, 
ut  leges  animantium  imperatrices  iis,  quae  in 
anima  et  inertia  moderantur,  quam  plurimum 
distent.  Cujus  rei  gravissimae  ignari  vel  obliti, 
alii  alios  caloris  animalium  fontes,  ab  antiquissi¬ 
mis  temporibus  usque  ad  hodierna,  excogitare 
non  desierunt ;  at  nemo,  uti  opinor,  vel  inter  no¬ 
vissimos,  verum  exposuit,  quantumcunque  om¬ 
nes  eundem  scrutati  sint,  invicemque  discrepue¬ 
rint.  Nec  sane  chemia  hodierna,  qua  duce  et  au¬ 
spice  plures  recentiorum  nixi  sunt,  tenebras  huic 
argumento  circumjectas  fugavit :  imo  vero  asserere 
haud  dubitabo,  rationem  ipsam  Cratvfordianamy 
pulcherrimam  equidem  et  manu  perita  extructam, 
funditus  jam  caeterarum  instar  ruisse ;  certe  ve 
mox  esse  lapsuram.  Quamvis  autem  fontem 
verum  caloris  animantium  nesciamus,  nuperique 
non  nisi  rationes  prius  acceptas  everterint,  expe¬ 
rimentisque  summa  accuratione  institutis,  falsas 
ostenderint ;  nequaquam  idcirco  nihil  profecerunt. 
Errores  enim  dedoceri  utilissimum  est ;  siquidem 
mens,  prius  contenta,  exinde  ad  nova  exquirenda 
incitatur. 


CALORIS  GENETRICIBUS. 


Duncan,  Professor  noster  Medicinae  Theore- 
ticce  venerandus,  liaecce  de  animalium  calore  no¬ 
tabilia,  inter  Praelegendum  proponere  solet ;  ni¬ 
mirum, 

I.  Caloris  gignendi  facultatem,  omnium  esse 

communem  animantium :  ' 

II.  Hanc  facultatem  aliis  animantium  generi¬ 
bus  majorem  esse,  aliis  minorem,  etsi  haud 
ullis  penitus  desit : 

III.  Quinetiam  singulis  ejusdem  generis  pene 
aequalem  esse : 

IV.  Denique,  humano  generi  hanc  potestatem 
insignem  contingere ;  siquidem  ubique 
terrarum,  coeloque  omnigeno  objectus,  ho¬ 
mo  fere  semper  pariter  calet. 

Omnia,  quae  sentiunt,  seque  movent,  vi  teporis 
gignendi  et  conservandi  praedita  esse,  usu  doce¬ 
mur  :  alia  porro  prae  aliis  eadem  perfrui,  mani¬ 
festum  est.  Ut  exemplis  utar,  aves  prse  mani- 
malibus,  Iieb  prae  amphibiis  calent ;  at  nullum 
animantium  non  magis  quam  aer  circumfluus 
tepet :  pari  ratione,  pisces  aliquanto  magis  quam 

aqua  circumfusa  calent.  Volucrum  tepor  gradu 
fere  cvi*?  instrumenti  Fahrenheiteani  insignitur : 
Martinus  equidem  contendit  gallinae  cuidam, 
jam  ovis  incubantis,  gradum  cviii^'^™  ejusdem 
instrumenti  calorem  indicasse. 

Aves  caeteris  animantibus  caloris  gignendi  po¬ 
testate  antecellunt,  eo  fortasse  quod  spirandi  in¬ 
strumenta  iisdem  quam  aliis  pro  rata  parte,  gran¬ 
diora  contingunt.  Mammalium  tepor,  homine 
excepto,  gradu  circiter  notatur :  haec  quo¬ 

que  frigori  vel  ardori  circumjecto  insigniter  obniti 
videntur ;  ceti  enim,  haud  minus  quam  reliqua 
mammalium^  calent.  Johannes  Hunter, 
scrutator  ille  rerum  naturae  acerrimus,  teporem 
humani  corporis  gradu  circiter  xcvii”^®  vel 
xcviiuo  denotari  reperit.  Calor  autem  non 
idem  omnibus  partibus  corporis  subest :  instru¬ 
mento  enim  Fahrenheiteano  linguae  subjecto,  ar¬ 
gentum  vivum  ad  gradum  usque  xcvii«^um  attol¬ 
litur  :  in  urinae  meatum  immisso,  pollicem  alte, 
ad  gradum  ;  duos  pollices  alte  ad  gra¬ 

dum  xciv^'^!^;  usque  ad  bulbwii  immisso,  ad  gra¬ 
dum  xcvii”''^ ;  denique,  eodem  intra  rectum 
intestinum  posito,  pene  ad  gradum  xcix"'^”’,  as- 

cendit.  Amphibia  aut  gradibus  plus 
quam  aer  circumfluus,  vel  aqua  circumfusa  (quo¬ 
ties  huic  innatant),  tepere  consuerunt :  iis  autem 
calor  multum  variat,  pro  coeli  vel  aquse  temperie ; 
quod  vir  celeber  jam  dictus  comprobavit.  Pisces 
quoque  duobus  vel  tribus  gradibus  prse  aquis 
circumdantibus  incalent.  Insecta  et  vermes  sane 
vix  unico  gradu  ipso  sunt  coelo  calidiora  ;  apibus 
equidem  exceptis,  quje,  periculo  facto,  interdum 
non  multo  minus  quam  homo  ipse  calent.  Idem 
quodammodo  de  terra  natis  prsedicandum  veri  est 
simile  :  quae  moliente  vitae  principio,  aliquantum 
tepere,  et  actioni  sedatrici  coeli  frigidi  posse  ab¬ 
stare,  existimantur.  Plantas  vero  caloris  intus 
progignere  esse  potentes,  nondum  clare  patuit ; 
quanquam  non  sit  dubitandum  nives  iis  vigenti¬ 
bus  citius  quam  ramis  arborum  emortuis  aut  solo, 
inspersas  dissolvi. 

Sententias  vetustiorum  inanes  de  fonte  caloris 
animalium  fusa  oratione  proponere,  inutile' et  su¬ 
pervacuum  judico.  Quibusdam  placuit,  chylum 
sanguine  commistum  ;  aliis,  motum  humorum  in¬ 
testinum  ei,  quo  putredo  continetur,  similem 
calefacere.  Alii  frictionem  caloris  genitricem 

contenderunt :  quos  inter  non  convenit  an  succo¬ 
rum  particulis,  an  partibus  solidis,  simul  tritis, 
an  demum  humoribus  vasa  fricantibus,  calor  enas¬ 
catur.  Jam  diu  evanuere  ista  somnia  :  non  enim, 
quo  citius  movetur  sanguis,  eo  plus  corpus  inca¬ 
lescit  :  quod  fieri  oportuisset,  si  frictio  unica  cor¬ 
pus  humanum  tepefecisset.  Martinus  *  hanc 
amplexus  est  opinionem,  plane  falsam  et  abjicien¬ 
dam, 

CuLLEN  hisce  non  contentus  studio  insigni 
animum  ad  miram  facultatem  propositam  explo¬ 
randam  appulit :  genusque  nervosum  caloris  pa¬ 
rentem,  id  est  tremorem  subtilissimi  istius  hu¬ 
moris,  quem  nervis  inesse  aiunt,  hominem  et  alia 
animantia  tepefacere,  contendit.  Quem  nihil 
omnino  hanc  rem  illustrasse  opinor  i  illud  enim 
unicum,  ni  fallor,  praedicavit,  vim,  qua  pollent 
animantia,  se  calefaciendi  cum  vitae  principio  so¬ 
ciari  :  quod  ita  se  habere,  nemo  inficias  ibit ;  nec 
vero  exinde  novi  aliquid  docemur. 

Sequitur,  ut  sententiam  a  viro  praeclaro  Black 

editam  paucis  exponam.  Respirationem  animan- 


*  Vide  Edinburgh  Medical  Essays.” 

tium  calorem  procreare  eo  existimavit,  quod  ani¬ 
mal  fere  quodvis  tanto  calidius  est,  quanto  pul¬ 
monibus  amplioribus  potiatur :  quod  porro  vix 
omnino  tepent,  quee  iisdem  carent.  Quinetiam^ 
quo  pacto  respiratio  calefaciat,  ostendere  ausus  est: 
nimirum  phlogiston  intra  pulmonem  evolutum 
cum  a&e  in  fistulas  spiritales  accepto  commissum, 
calefacere  credidit,  haud  secus  atque  calor  ustione 
gignitur.  Satis  constat  hanc  rationem  (si  pro 
phlogisto,  hydro-carbonium  intus  evolvi  pona¬ 
mus)  parum  recentioribus  discrepare. 

Hanc  rationem  probabilem  esse,  nec  temere 
ablegandam,  non  ibo  inficias.  Non  equidem  ad¬ 
miror  multos  respirationem  tepefacere  existimare ; 
siquidem,  quanto  grandiora  spirandi  instrumenta 
cuivis  fere  animantium  contingant,  tanto  idem 
plus  calet :  aves  nempe  quadrupedibus,  hi  homi¬ 
ni,  homo  amphibiis,  amphibia  piscibus,  calore  et 
spiramentorum  mole,  prsecellunt.  At  vero  respi¬ 
ratione  sola  calorem  non  inniti  docere  videtur 
foetus  ipse,  spiritu  scilicet  nondum  incepto,  tepo* 
ris  haud  expers  :  affirmari  sane  potest  calorem 
maternum  cum  foetu  communicari.  Iis  tamen 
potius  assentior,  qui  foetum  se  calefacere  judi- 

eant ;  pullus  enim  jam  ovo  inclusus,  simul  atque 
cor  et  arteriae  salire  coeperint,  teporem  sibi  pa¬ 
rare  incipit.  Huc  accedit  foetum,  matri  jam  di¬ 
reptum,  dummodo  membranis  cingatur,  multas 
horas,  citra  respirationem,  vivere  et  calere  ^ 
posse :  animalia  porro,  quae  non  spirant,  minime 
tepore  carere. 

Ex  quo  Black  opinionem  jam  memoratam 
excogitavit,  multi  alii  auctores,  chemiam  ducem 
secuti,  calorem  animalium  tribuerunt  ei  actioni, 
qua  a&e  circumfluo  ministrante,  sanguis  ex  pur¬ 
pureo  rubescit.  Hi  equidem  non  multum  aut  in¬ 
ter  se  discrepant,  aut  Black  distant,  quos  in¬ 
ter  praesertim  eminet  Crawford  ;  cujus  ratio¬ 
nem  venustam  sequitur  et  proferam. 

Hic  vir  ingeniosus  proposuit,  surculos  tenuissi¬ 
mos  arteriae  pulmonicce  hydro~carboniuiii  excer¬ 
nere  ;  partem  occygenii  gasis  ad  aera  in  vesicu¬ 
las  spiritales  acceptum  pertinentis,  cum  liydro^ 
genio  jam  relato  consociatum  in  aquam  expiran- 
dam  verti,  et  inde  calorem  gigni ;  aliam  oooyge-^ 


*  Vide  Stevenson,  apud  vol,  vi.  libri  cui  nomen, 
‘‘  Edinburgh  Medical  Essays/’ 

nii  partem  carhonio  excreto  adjunctam  in  aci¬ 
dum  carhonicum  converti,  nasciqiie  exinde  quo¬ 
que  calorem ;  sanguinem,  hydro-carbonio  ita 
emisso,  non  solum  ex  purpureo  rubescere,  cor¬ 
dique  sinistro  et  arteriis  concitandis  aptum ;  ve¬ 
rum  insuper  caloris  capaciorem  fieri,  ideoque  ca¬ 
lorem  intra  pulmonem  evolutum,  de  quo  dixi,  ab¬ 
sorbere,  id  est,  citra  ejus  temperiem  auctam,  ac¬ 
cipere  :  hunc  denique  sanguinem,  simul  atque 
fines  arteriarum  attigerit,  secretis  variis  succis, 
&c.  iterum  purpurascere,  hydro-carbonio  super¬ 
fluere,  necnon  caloris  minus  capacem  reddi,  qui 
ideo  evolvitur,  ubicunque  arteriae  in  venas  abeunt ; 
per  singulas  nempe  corporis  humani  partes. 

Rationem  Crawfordianam]am  expositam,  pul¬ 
cherrimam  esse  minime  negandum  :  et  praeser¬ 
tim  enitet,  eo  quod  actionem  ubique  corporis  ca- 
lefactricem  exhibet.  Oportet  tamen  prius  multa 
dubia  aut  falsa  pro  veris  ducamus,  quam  eandem 
amplecti  possimus.  Proximum  est  igitur,  ut 
paulo  altius  eam  perscrutemur. 

Crawford  multa  protulit,  quae  si  vera  sint, 
rationem  ejus  firmant ;  si  falsa,  inanem  arguunt. 
Contendit, 

I.  Surculos  extimos  arteriae  pulmonicce  hydro- 

carbonium  excernere : 

II.  Aquam  et  acidum  carhonicum  inter  ex- 

pirandum  emissa  ex  oxy genio  et  hydro- 
carbonio  coeuntibus  fieri : 

III.  Calorem  ex  aqua  et  acido  carbonico  ita 
confectis  enasci ; 

IV.  Sanguinem  arteriarum  caloris  capaciorem 
esse  sanguine  venarum  proprio  ;  tantoque 
capaciorem,  ut  calor  intra  pulmonem  ge¬ 
nitus  illico  sorbeatur  et  celetur;  tepore 
scilicet  sanguinis  nunc  rutili  facti,  haud 
increscente. 

Praeter  haec,  quae  Crawford  pro  veris  posuit, 
manifestum  est,  si  verum  fontem  caloris  edocuit, 
quamque  corporis  partem  eo  magis  incalere,  quo 
plus  sanguine  abundet.  Quinetiam,  satis  patet, 
eadem  fere  rationi  Crawfordian(e,({U£B  Blaciance, 
esse  objicienda. 

I.  Venarum  sanguinem  liydro-carbonio  im¬ 
bui  ;  atque  hoc  a  surculis  arteriae  pidmonicce  ex¬ 
cerni,  nequaquam  in  aperto  est :  imo  vero  incre¬ 
dibile  est,  si  danda  sit  Beddoes  fides,  qui  per- 


CALORIS  GENETRICIBUS. 


11 


I 


hibet,  experimento  nixus,  sanguinem  gasi  hydrio- 
genio  carhonato  oblatum  illico  coccineum  sive 
rutilum  fieri. 

II.  Aquam  et  acidum  carhonicum  expirari,  res 
est  equidem  notissima ;  necforsan  dubitari  potest, 
quin  id  acidum  ex  carbonio  intra  vesiculas  pul¬ 
monis  excreto  et  oocygenio  accepto,  inter  se  so¬ 
ciatis,  conficiatur :  aquam  vero  exhalari,  et  non 
ex  principiis  ejus  coeuntibus  gigni,  hinc  constat, 
quod  non  nisi  paululum  oxygenii  intus  accepti 
absumitur ;  tantumque  ^  quantum  acido  carbo- 
nico  subest. 

III.  Quoniam  aqua  ab  arteriis  patentibus  ani¬ 
mae  meatus  exhalatur,  non  ejus  principiis  conso¬ 
ciatis  nascitur ;  eandem  haud  caloris  fontem  esse 
contendo.  Quum  vero  aer  intra  asperae  arteriae 
ramulos  tepefactus  istam  aquam  in  vaporem  ver¬ 
tit,  judicare  licet,  exinde  teporem  potius  imminui 
quam  gigni.  Acidi  autem  carbonici  confectio¬ 
nem  calorem  parare  Crawford,  experimentis 
summa  fide  et  acie  institutis,  ostendere  nixus  est. 


*  Vide  Experimenta  ab  Allen  et  Pepys,  nuper  im 
stituta. 

His  enim  confisus,  perhibuit  gas  oocy genium 
gase  acido  carhonico  caloris  esse  longe  capacius. 
Plures  equidem  viri,  chemice  peritissimi,  experi¬ 
mentis  ejusmodi  factis,  hanc  rem  statuere  conati 
sunt ;  nimirum,  La  Place,  Lavoisier,  Gay 
Lussac,  aliique  percelebres.  Hi  vero  omnes  sibi 
invicem,  et  Cravtford  dissentiunt ;  quibus  ideo 
parum  fidei  dandum.  Novissimis  auctoribus, 
Berard  et  De  la  Roche  confidere  malo  ;  qui 
inter  experiendum,  causas  permultas  erroris  olim 
non  perspectas  detegebant  et  evitabant.  Hi  che- 
mici  ostenderunt,  gas  oxygenium  tantulo  caloris 
esse  capacius,  quam  gas  acidum  carbonicum^ 
quantulo  numerus  0.2361  exsuperet  numerum 
0.2210.  Hsec  igitur  gasa  tantulo,  quod  ad 
caloricum  specificum  inter  se  distant,  ut  acidi 
carbonicii  intra  pulmonem,  confectio,  non  nisi 
perexiguam  caloris  vim,  procreare  possit. 

IV.  Crawford,  periculis  institutis,  sibi  re- 
periisse  videtur,  sanguinem  arteriarum  tanto  ca¬ 
loris  esse  capaciorem  sanguine  venarum,  quanto 
numerus  1.030  superet  numerum  0.8928.  Quan- 
quam  multi  eum  secuti  hoc  pro  comperto  duxe¬ 
rint,  haud  celandum,  experimenta  omnia  ad  idem 

et  alia  istiusmodi  comprobanda  instituta  errori 
quoquo  versum  patere.  Huc  accedit  quod  Jo- 
ANNES  Havy,  periculis  novissimis  factis,  repe- 
riit  sanguinem  arteriarum  vix  aut  ne  vix  quidem 
aliquid  venarum  a  sanguine,  quod  ad  calorem  speci¬ 
ficum  distare.  Quod  si  concedatur,  vel  peritissimos 
artifices  quam  facillime  hic  errare,  judicare  opor¬ 
tet,  perspectis  omnibus  jam  memoratis,  Craw- 
FORD  non  sanguinem  arteriarum  capaciorem  de¬ 
monstrasse.  Denique,  si  praeter  haec,  in  animo 
teneatur,  sanguinem,  qui  cordi  laevo,  aortce,  cunc- 
tisque  arteriis  inde  ortis  subest,  gradibus  duobus 
calidiorem  esse  sanguine  quem  venae  cavce  et  cor 
dextrum  a  venis  recipiunt,  (id  quod  Joannes 
Davy  nuper  edocuit),  illum  hoc  capaciorem  esse 
non  erit  credibile. 

Si  autem  sanguinem  arteriarum  capaciorem 
esse  concedimus  (quod  tamen  res  jam  memora¬ 
ta  negandum,  me  judice,  docet)  non  patet  idone¬ 
us  fons  ^  caloris ;  neque  etiam  liquet  tanto  eum 
esse  capaciorem,  ut  vis  caloris  toti  corpori  foven- 


Vide  Sect.  3.  p.  11> 

do  habilis  apud  fines  arteriarum,  ubique  evolvi 
queat. 

Quinetiam,  rationem  Craw^fordianam  amplecti 
non  possumus,  eo  quod  multa  plane  falsa,  ab  ea 
deduci  videntur.  Si  Crawford  verum  invenit 
fontem  caloris,  necesse  est,  ut  quaecunque  corporis 
pars  eo  magis  incaleat,  quo  plus  eandem  sangui¬ 
nis  adeat ;  nimirum,  quo  major  copia  sanguinis 
ibi  ex  rutilo  purpurascat.  At  vero  Jo annes 
D  AVY,  adhibito  instrumento  Fabrenheiteano, 
comperit,  viscera  pectoris  cerebro  esse  calidiora ; 
porro,  ventris  penetralia  cor  et  pulmonem  tepore 
superare. 

In  aperto  est,  eadem  Crawfordianaa  rationi, 
quae  Blacianae,  objicienda ;  siquidem  utriusque 
commune  est,  actionem,  qua  spiritum  trahimus 
et  emittimus,  calefacere.  Praeter  ea,  quae  huic 
opinioni  obstare  supra  memoravimus ;  adjicere 
liceat,  plura  valetudinis  adversae  genera,  citra  ca¬ 
lorem  auctum,  respirationem  incitare,  alia,  calore 
non  imminuto,  eandem  sedare.  Hunter  acer¬ 
rimus,  quem  toties  citavi,  meminit,  quendam, 
qui  capite  percusso  obstupuit,  vix  quater 
quaque  horae  parte  traxisse  et  emisisse,  neque 

sero  simul  frigefactum  esse.  Neque  credendum 
est,  corpus  eo  magis  minusve  incalescere,  quo 
plus  aut  minus  gasis  acidi  carhonici  expiretur  : 
jam  ebrii  enim  minorem  ejusdem  solito  copiam 
spirare,  facto  periculo,  comperti  sunt :  at  fere 
semper  iisdem  summa  cutis  praeter  consuetudi¬ 
nem  calescit.  Animalia  quoque  hyeme  sopita 
non  omnino  spiritum  accipiunt  et  emittunt,  si 
Spallanzani  credendum ;  qui  scilicet  gasa 
respirationi  extinguendse  apta  iis  nocere  negat : 
haec  tamen  animalia  pluribus  gradibus  quam  aura 
circumflua,  inter  dormiendum,  tepidiora  esse  con¬ 
suerunt. 

Ne  igitur  diutius  morer,  satis,  ni  fallor,  edocui 
hanc  rationem  Crawfordianam  prorsus  esse  ina¬ 
nem,  omnia  ejus  fulcra  manca  esse  et  ableganda  : 
denique  confitendum  esse,  ingenium  humanum 
ortum  verum  teporis  animalium  nondum  patefe¬ 
cisse. 

Quoniam  cseterae  opiniones  Crawfordianae  si¬ 
millimae  sunt,  quam  brevissime  de  iis  disputare 
in  animo  est. 

La  Grange  et  Hassenfratz,  Crawford 
instar,  actionem  calefactricem  cum  pulmonis,  cor- 

dis  et  arteriarum  muneribus  sociant.  Hi  vero 
contendunt,  eam  oxygenii  gasis  partem,  quae  in 
vesiculis  spiritalibus  evanescit,  a  sanguine  ab¬ 
sorptam  dissolvi ;  inter  circum  eundum,  paula- 
tim  cum  hydrogenio  et  carhonio  committi :  ca¬ 
lorem  exinde  ubique  corporis  gigni ;  sanguinem 
quoque  hac  ratione  purpurascere,  nempe  acquisitis 
acido  carbonico  et  aqua ;  denique,  haec  duo  in 
pulmone  excerni.  Manifestum  est  hanc  ratio¬ 
nem  supra  memoratis  parum  differre,  nisi  quod 
ad  actionis  calefacturae  sedem.  Harum  omnium 
est  commune  acidi  carbonici  et  aquae  confectio¬ 
nem  primum  caloris  esse  fontem  ;  Crawfoud 
autem  et  ejus  aemuli  haec  in  pulmone,  La 
Grange  et  Hassenfratz,  in  sanguine  jam  per 
omnes  partes  circumfluente,  procreari  docent. 
Horum  opinionem  falsam  arguunt  ea  quae  *  jam 
retuli.  Quinetiam  sanguinem  arteriarum  conti¬ 
nere  oxygenium  gas  solutum,  atque  calore  suo 
latente  non  privatum,  nemo  comprobavit :  neque 
acidum,  carbonicum,  periculo  facto,  sanguini  ve¬ 
narum  in  esse  compertum  est. 


*  Vide  Sect.  3.  p.  11,  12. 

Satis  erit  brevi  oratione  opinionem  a  nostro 
Professore  Medicinae  Theoreticae  venerando  edi¬ 
tam  proferre.  Contendit  hydrogenium  carbo- 
natum  (quod  principium  sanguini,  felli,  lacti,  &c. 
colorem  proprium  largiri  existimat)  in  sanguine 
sensim  evolutum  calefacere.  Quum  vero  neque 
constat  idem  sanguini  subesse,  nec  etiam  quo 
pacto  evolutum  tepefaciat,  conjicio  hanc  quoque 
rationem  accipi  non  posse. 

Hisce  absolutis,  proximum  est  ut  quaedam  dis¬ 
seram,  de  mira  facultate  qua  corpus  humanum 
pollet,  certos  intra  fines,  ardori  aut  frigori  alieno 
obstandi ;  quo  fit,  ut  terrarum  ubique  fere  pariter 
tepeat,  dummodo  valetudine  perfruatur  int^ra. 
Experimenta  a  viris  praeclaris  Fordyce  et 
Blagden  instituta,  hanc  potestatem  aestui  ob¬ 
nitendi  luculenter  illustrant ;  quorum  unum  ci¬ 
tabo. 

Tribus  horis  post  jentaculum  exactis,  Fordyce, 
exutis  vestibus  praeter  indusium  linteum  calceos¬ 
que  ligneos,  se  partem  horae  conclavi  in¬ 

clusit,  ubi  argentum  vivum  instrumento  Fahren- 
heiteano  inclusum  gradum  notabat.  De¬ 

inde,  sudore  levi  perfusus,  conclave  adiit,  ubi 

temperies  gradu  insigniebatur.  Parte 

cxx"“^  exacta,  indusium  linteum  eo  humebat,  ut 
patiendi  impotens  se  nudare  cogeretur ;  quo  fac¬ 
to,  summa  cutis  ubique  madore  diffluere  coepit. 
Sextam  horae  partem  ibidem  commoratus,  dein 
alio  se  recepit,  instrumento  Fabrenheiteano  gra¬ 
dum  cxx"^"“  denotante.  Cum  partem  horae  ter¬ 
tiam  hic  permansisset,  id  instrumentum  linguae 
subjectum  gradum  indicabat  ;  cor  et  arteriae 
multum  concitatae  cxlv^®®  quaque  horae  parte 
Lx™^  micabant ;  venis  simul  turgentibus,  corpore 
summo  rubente,  et  insigni  ardoris  sensu  cruciante. 
Dignum  est  notatu  respirationem  inter  haec  vix 
turbatam  fuisse.  Omnia  experimenta  hujusmodi 
enarrare  supervacaneum  existimo,  quippe  quae 
notissima  sint,  et  jam  diu  prodierint.  Satis  ex 
iis  patet  corpus  humanum  potestate  mirabili  prae¬ 
ditum  esse  aestui  obstandi.  Quanquam  actio¬ 
nem  corporis  calefactricem  ignoramus,  id  tamen 
non  vetat,  quo  minus  potestatem  supra  relatam 
perscrutemur.  Corpus  igitur  humanum  ubique 
terrarum,  omnigenoque  coelo  objectum,  pariter 
fere  tepet,  hisce  ministrantibus  causis :  nimi¬ 


rum, 

A.  Halitu,  quem  cutis  summa  et  pulmo  ex¬ 

cernunt  ;  necnon, 

B.  Chyli  sanguinisque  confectione :  nec  desunt 

aliae  causae  eodem  spectantes. 

A.  Humorem  in  sublime  latum,  id  est,  in  va¬ 
porem  conversum,  refrigerare,  res  est  satis  nota : 
cujus  sane  documenta  tot  et  tanta  sunt,  ut  quae 
memorem,  quae  ve  praetermittam,  statuere  sit  per¬ 
difficile.  Exemplo  sit  cutis  cethere  admoto  pro¬ 
tinus  frigefacta ;  vel  aqua  ita  congelata,  coelo  ar- 
dentissimo.  Huc  accedit,  quod  vapor  densatus 
calefacit ;  exemplo  luculento  sit  aqua,  quae  tor¬ 
tam  fistulam  metallicam  circumdat  instrumenti 
liquoribus  distillandis  accommodati,  e  gelida  quam 
celerrime  fervefacta.  Vapor  factus  refrigerat,  eo 
quod  caloris  longe  capacior  est,  quam  humor ; 
ideoque  tepor  circumfluus  ab  eo  sorptus  latitat. 
Quae  cum  ita  sint,  non  admirandum  est,  halitum, 
quem  spirant  arteriae  summae  cutis,  frigefacere ; 
siquidem  vaporis  aquosi  unciae  circiter  xx  et 
XXV  hyeme,  et  xxxv,  xl  ampliusve  aestate, 
hac  via  quotidie  excerni  solent.  Qui  igitur  ter¬ 
ras  incolunt  circulo  aequinoctiali  subjectas,  ei  ve 
proximas,  etiam  si  sole  ardentissime  torrentur, 

vix  magis  quam  ipsi  Britanni,  calent ;  eo  q^iod 
cutis  halitus  iis  copiosior  ardorem  temperat.  Quae 
gentes  contra  septentrioni  propinquae  terras  gelu 
pigras  incoluiiL  iis  cutis  halitus  frigore  repressus  o 
parcior  contingit ;  ideoque  actio  refrigeratrix 
antea  relata  iisdem  pene  deest. 

B.  Quod  ad  chyli  et  sanguinis  confectionem 
attinet,  Chawford,  periculis  multis  acriter  in-)> 
stitutis,  sibi  didicisse  videtur,  sanguinem  chylo, 
chylum  omnigeno  fere  cibo,  caloris  capaciorem 
esse.  Quem  ni  fefellerint,  conjicere  licebit,  ali¬ 
quantum  teporis  sorberi ;  id  est,  corpus  quodam¬ 
modo  frigefieri,  cibo  in  chylum,  et  hoc  ipso  in  san¬ 
guinem  conversis. 

Quinetiam  respiratio  ad  refrigerandum  ali^ 
quid  operae  confert,  nimirum,  aer  intus  tepefac¬ 
tus  inter  expirandum  continenter  emittitur;  cir¬ 
cumfluus  vero  gelidus  inter  inspirandum  accipi¬ 
tur. 

Huc  usque  absoluta  re  proposita,  sequitur  ut 
animum  ad  ea,  quae  Brodie  vir  ingenio  acerri¬ 
mo  donatus  nuper  patefecit,  vertam,  quem  jure 
laude  summa  dignamur ;  eo  quod  nullis  inanibus 
rationibus  irretitus,  nec  nisi  veri  inveniendi  cu- 

pidus,  multa  nova  et  utilissima  experimentis  com¬ 
probavit:  genusque  nervosum  fontem  esse  praeci¬ 
puum,  unde  pleraque  animantium  tepefiant,  sa-. 
tis,  uti  conjicio,  edocuit.  Canes  et  cuniculos  iis 
experimentis  subjecit,  clarissimeque  monstravit, 
actionem  animalium  calefactricem  protinus  quies¬ 
cere,  cerebro  caeteris  partibus  corporis  dissociato  ; 
quamvis  arte  simul  efficiatur,  ut  animal  spiritum 
trahere  et  emittere  non  desinat.  Aspera  arteria, 
et  vasis  colli  majoribus  rite  ligatis,  Brodie  ca¬ 
nem  decollavit;  postea  stimulis  idoneis  adhibi¬ 
tis,  fecit  ut  cor  salire,  atque  spiritus  accipi  et 
duci,  non  cessarent.  Inter  haec,  sanguis  paulis¬ 
per  circumire,  solitoque  modo  mutari  perstitit : 
ipso  acido  carbonico,  haud  secus  atque  animali 
cuivis  integerrimo,  inter  expirandum  evoluto. 
Hic  autem  canis  quam  citissime  frixit :  imo  vero 
multo  celerius  alio  cane  decollato,  citra  respira¬ 
tionem  arte  motam. 

Alium  canem,  prius  rescissa  medulla  spinali, 
capite  orbavit,  arteque  spirare  coegit,  vicies 
nempe  et  quater,  quaque  horae  parte  :  in 


*  Vide  Philosophical  Transactions,*”  anno  mdcccxi. 

conclave  ubi  canis  hoc  subiit  experimentum,  tem¬ 
peries  gradu  Lxxiii^®  instrumenti  Fahrenheite- 
ani  notata  contingebat.  Parte  horae  dimidia 
post  medullam  spinalem  rescissam  elapsa,  cor, 
manu  admota,  Lxxvi^®»,  quoque  temporis  minu¬ 
to,  micare  sentiebatur ;  exinde  parte  horae  xii*”® 
exacta  cor  lxxxiv‘®^  saliebat ;  sesqui  hora  post 
medullam  spinalem  abscissam,  i.xxxviii*®®  biho- 
rio  elapso,  non  amplius  i.xx^®® ;  denique  duabus 
horis  et  semisse  finitis,  cordis  motus  eo  langue¬ 
bat,  ut  tantummodo  xxxv^®®  micaret. 

Tepor  quoque  huic  cani  multum  variabat. 
Hora  finita,  gradu  xciv‘°  insigniebatur,  instru¬ 
mento  Fahrenheiteano  recto  intestino  infixo ; 
ubi  initio  gradus  eum  notaverat.  Bihorio 
exacto,  bulboque  ejus  instrumenti  quam  proxime 
cor  in  pectus  introducto,  per  hiatum  exiguum 
scalpello  factum,  argentum  vivum  ad  gradum  us¬ 
que  Lxxxvi‘^  descendebat;  atque  semihorae 
postea,  bulbo  ibidem  sito  ad  gradum  lxxviii'^*”. 

Brodie,  ni  fallor,  luculenter  demonstravit 
genus  nervosum  summo  imperio  actionem  cale- 
factricem  regere,  quaecunque  haec  sit;  abscisso 

enim  capite,  calor  progigni  cessat.  Non  autem 
illico  ratio  Crawfordiana  falsa  esse  arguitur; 
quam  alias  potius  ab  causas  objiciendam  existi¬ 
mamus.  Haud  inficiandum  est,  quin  cerebrum 
et  nervi  spirandi  instrumentis,  cordi  et  arteriis 
vires  largiantur ;  quum  igitur  respiratio  et  san¬ 
guinis  motus  genere  nervoso  admodum  nituntur, 
actio  caloris  animalium  genetrix  cum  eodem  quo¬ 
que  societur,  necesse  est,  si  ratio  Crawfordiana 
vera  est. 

Verum  fontem  caloris  animalium  esse  multi¬ 
plicem,  necdum  satis  accepisse  lucis,  multa  alia 
nuper  observata  testantur.  Ex  his  vero  memo¬ 
ratu  dignissima  sunt,  quae  Ayrton  Paris  expe¬ 
riendo  *  didicit.  Hoc  viro  auspice  accepimus, 
sanguinem  quovis  humore  secreto  multo  caloris 
esse  capaciorem ;  ideoque  arterias  secretrices  om¬ 
nes,  inter  officium  exequendum,  calorem  evolvere ; 
quod  sane  veri  esse  simillimum  videtur.  Ea,  igi¬ 
tur,  quae  Davy,  Brodie,  et  alii  protulerunt, 
huc  attinentia,  non  solum  rationem  Crawford- 
ianam  diruerunt ;  verum  etiam  campum  amplis- 


*  Vide  “  Medical  and  Physical  Journal,’'’  vol.  xxi. 

simum  nobis  patefecerunt,  ante  explorandum, 
quam  tenebrae  huic  argumento  affusae  fugari  pos¬ 
sint. 

Veruntatem,  quamvis  nesciamus  quo  pacto 
animantia  tepefiant,  hujus  rei  ignoratio  non  ve¬ 
tat,  quo  minus  leges  caloris  animalium  rectrices 
indagemus,  vel  notemus,  quousque  et  quantum 
calor  corporis  vivi  actiones  ejus  moderetur  ;  auc¬ 
tus  nempe  incitet,  imminutus  tardet. 

Calor  idoneus  corporis  humani  servatus  haud 
parum  operae  ad  valetudinem  adversam  summo- 
vendam,  secundam  tuendam,  conferre  videtur. 
Quod  si  ita  se  habet,  medici  intererit  eas  novisse 
causas,  quae  teporem  fere  ubique  corporis  aequant. 
Calor  per  singulas  partes  pene  aequaliter  difiPundi- 
tur,  ob  actiones  interiores  sibi  invicem  obnoxias. 
Si  igitur  quaedam  harum  male  se  haheant ;  scili¬ 
cet,  concitentur,  hebetentur,  vel  abnormes  sint ; 
non  illico  calor  augetur,  decrescit,  vel  mutatur, 
dummodo  aliae  actiones,*  quae  iis  renituntur,  simi¬ 
liter  afficiantur.  Exemplum  optime  hoc  illustra¬ 
bit  ;  si  motus  sanguinis,  actionesque  ventriculi  et 
glandium  secreticium  incitentur,  (quae  officia  ad 

tepefaciendum  spectare  videntur),  corpus  .  tamen 
non  continuo  ultra  deMtum  incalescit,  dummodo 
arteriae  patulae  summae  cutis  et  animae  meatus  si¬ 
mul  incitatae  plus  aequo  exhalent  (hamm  enim 
actio  exhalatrix  multum  ad  frigefaciendum  con¬ 
fert.)  Si  contra,  haec  actio  integritate  perfruitur, 
illis  simul  incitatioribus,  febris  accedat,  aut  qui¬ 
vis  alius  morbus  acutus  ;  certeve  corpus  insigni¬ 
ter  exardeat,  necesse  est. 

Experimentis  docemur  ea  viscera,  qu^  alendo, 
secernendo  et  renovando  inserviunt,  omnium  cali¬ 
dissima  esse;  multoque  magis  tepere,  quam  ea, 
quorum  est  naturas  supervacuas  et  noxias  excer- 
nere,  et  foras  ejicere.  Nullum  scilicet  omnium 
viscerum  plus  quam  ventriculus  calescit ;  imo  vero 
magis  quam  jecur,  renes,  vel  cor  ipsum,  si  fides 
do  ANNI  Davy  est  habenda.  Medicus  ille  so¬ 
ler  tissimus  CuREiE  certiores  nos  tecit,  quibus - 
cunque  aggris  tepor  subito  et  valde  immiiluitur,  eos 
prius  sensum  frigoris  circa  ventriculum  queri  esse 
solitos  ;  nec  iisdem  calorem  renaturum  fuisse,  an¬ 
tequam  tepor  quam  proxime  ventriculum  arte  ad¬ 
motus  fuisset.  Pulmoni  temperies  minor  quam 

reliquis  viscerum  contingere  videtur ;  quod  ^  me¬ 
moratu  dignissimum  opinor^ 

Genus  igitur  nervosum  actioni  corporis  cale- 
factrici  imperat^  eo  quod  omnes  alias  vivi  corpo¬ 
ris  proprias  regit ;  quae  cunctae  scilicet  recte  ve^ 
indirecte  tepefaciendo  inservire  videntun  Hinc 
patet,  cur  animi  motus  concitantes,  veluti  ira^ 
gaudium,  amor,  calorem  corporis  intendant;  con¬ 
tristantes,  uti  timor,  moeror,  frigefaciant.  Illi  sci¬ 
licet,  viribus  nervorum  ciendis,  actiones  tepefac¬ 
turas  stimulant;  hi  contra,  iisdem  bebetandisy 
ktas  actiones  sedant. 

Quinetiam,  siquidem  constat  corpus  humanum 
secundae  valetudini  convenienter,  eitrave  aut  uL 
tra  modum  idoneum  calere,  prout  actiones  tepe^ 
f actrices  et  refrigeratrices  se  habeant ;  quum  sci¬ 
licet,  hae  inter  se  aequales  faciunt  ut  tepor  naturae- 
conveniat ;  inaequales,  ut  minuatur  vel  adauges¬ 
cat  ;  intellectu  nop  erit  difficile,  cur,  actionibus 
ealefactricibuo  non  concitatis,  homo  tamen  inter¬ 
dum  exardeat.  Febribus  nimirum,  et  aliis  qui¬ 
busdam  morbis  acutis  implicati^  praeter  naturam 

incalescunt,  eo  quod  excernenda  uoii  rite  excei% 
nuntur ;  quum  enim  actiones  excretrices  frigefa^ 
eiunt,  calor,  iis  imminutis,  increscat  necesse  est. 
Nec  simul  actiones  caloris  genetricis  intendi 
oportere,  hinc  clarissime  patet ;  quod  accessiope 
febris  intermittentis  jam  ineunte,  membris  inhor¬ 
rescentibus,  vultu  pallente,  eordeque  et  arteriis 
languentibus,  cutis  tamen  ultra  debitum  calet; 
id  quod  medici  ope  instrumenti  Fahrenbeiteani: 
didicerunt. 

Facile  foret  alia  valetudinis  adversas  genera 
citare ;  quibus  affecti  vehementer  iiicalent,  citra 
caloris  fontes  uberiores ;  aut  frigebunt,  citra  eos¬ 
dem  impeditos  :  sed  nec  angusti  quibus  contineor, 
limites,  neque  consilium  initijni,  id  sinunt.  Cum 
denique  non  dubitari,  potest,  fontes  ipsissimos  ca¬ 
loris  animalium  cum  vitse  principio,  isto  divinae, 
aurae  particula,,  tam  arcto  vinculo,  sociari,  ut  vix 
sperare  liceat,  lucem  vividam  ilbs  prius  affuisti- 
ram,  quam  Newxon  demum  alter  hujus  natu¬ 
ram  retexerit ;  medicorum  esse  videtur,  leges  po¬ 
tius  caloris  «humani  corporis  rectrices  explorare, 
quo_melius,  iis  cognitis,  valetudini  secimdse  consu¬ 
lere  possint,  quam  ipsum  caloris  fontem,  tenebris 

vix  auferendis,  quodammodo  u.mbratum,  nimis 
sedulo  inquirere. 


The  torch  shali  be  extingiiishM  which  hath  Iit 
My  midiiight  lamp, — and  what  is  writ  is  writ — 
Wouid  it  were  wortkier  i"” 

Byrox. 

